1000 लड़कों पर 1548 लड़कियां, मानस बना बेस्ट विलेज
हरियाणासरकारद्वारा बेटी बचाओ-बेटी पढ़ाओ अभियान के ज्यादा प्रभावी क्रियान्वयन तथा लड़कियों की शिक्षा को बढ़ावा देने के लिए पीसी एंड पीएनडीटी योजना के तहत शुरू की गई बेस्ट विलेज योजना के अंतर्गत जिला के गांव मानस का वर्ष 2016-17 के दौरान सर्वश्रेष्ठ लिंगानुपात होने के कारण सर्वश्रेष्ठ ग्राम पुरस्कार के लिए चयन किया गया है।
गांव में 1000 लड़कों पर 1548 लड़कियां हैं। इस गांव की 10वीं कक्षा में प्रथम तीन स्थानों पर अव्वल आने वाली तीन लड़कियों को सर्वश्रेष्ठ ग्राम योजना के तहत एक लाख 50 हजार रुपए का इनाम प्रदान किया जाएगा, जिसके लिए गांव की पात्र लड़कियों से स्वास्थ्य विभाग द्वारा यथाशीघ्र विवरण मांगा गया है। सिविल सर्जन डाॅ. मनीष बंसल ने बताया कि जिला से सभी सरकारी संस्थाओं द्वारा जनवरी 2016 से दिसंबर 2016 तक प्राप्त लिंगानुपात की रिपोर्ट के आधार पर मानस गांव को इस योजना के लिए चुना गया है। हरियाणा सरकार द्वारा बेटी बचाओ-बेटी पढ़ाओ अभियान के और प्रभावी क्रियान्वयन तथा लड़कियों की शिक्षा को बढ़ावा देने के लिए बेस्ट विलेज स्कीम अंडर पीसी एंड पीएनडीटी योजना शुरू की गई है। इस योजना के तहत प्रदेश के प्रत्येक जिला के पांच हजार से अधिक आबादी तथा लिंगानुपात में श्रेष्ठ एक गांव की दसवीं कक्षा में मेरिट में प्राप्त करने वाली तीन लड़कियों को छात्रवृति के रूप में डेढ़ लाख रुपए की राशि प्रदान करने का प्रावधान किया गया है। योजना के अनुसार दसवीं कक्षा में पहले तीन स्थानों में अव्वल आने वाली लड़कियों को क्रमश: 75 हजार रुपए, 45 हजार रुपए तथा 30 हजार रुपए के नकद इनाम से पुरस्कृत किया जाएगा। इस योजना के तहत जिला के मानस गांव की दसवीं कक्षा में अव्वल तीन लड़कियों को इस पुरस्कार के लिए अपना नाम, स्थाई रिहायशी प्रमाण-पत्र, दो फोटो, मान्यता प्राप्त विद्यालय से 10वीं कक्षा उतीर्ण का प्रमाण-पत्र सहित माता लड़की के सांझे खाते की फोटो प्रति सीवन स्थित सामुदायिक स्वास्थ्य केंद्र में शीघ्र जमा करवाने होंगे, ताकि योजना के अनुसार उन्हें पुरस्कृत किया जा सके।
10वीं कक्षा में मेरिट में रही तीन विद्यार्थियों को दिया जाएगा इनाम
bho_Deva hin_Deva hin_Deva hin_Deva